Tommy O’Connell

**Thomas B. O’Connell** (født 26. september 1930 i Chicago i Illinois, død 20. mars 2014 nær Delray Beach i Florida) var en quarterback i amerikansk fotball som spilte tre sesonger i National Football League (NFL). Han spilte for spilte han for Chicago Bears i  og for Cleveland Browns i  og . O’Connell spilte også to sesonger for Buffalo Bills i American Football League (AFL) i 1960 og 1961.

## Tidlig liv
O’Connell ble født i Chicago og utmerket seg som idrettsutøver da han gikk på South Shore High School, hvor han blant annet spilte på bylaget under trener Clarence Applegran. Notre Dame forsøkte å rekruttere ham, men han valgte å heller bli med sine tidligere lagkamerater Rex Smith og Pete Bachouros på University of Illinois Urbana-Champaign. I 1951 hadde han 692 pasningsyards og seks touchdowns, da Illinois hadde et sammenlagtresultat på 9–0–1 og vant Big Ten-tittelen og Rose Bowl i 1952. Laget fant ikke suksess året derpå, men O’Connell satte en Big Ten-rekord for pasningsyards i en kamp med 306 mot Iowa, og en conferencerekord for pasningsyards i en sesong med 1 308.

## Profesjonell karriere
O’Connell var reserve i sitt første år i 1953 og kastet 67 pasninger i løpet av sesongen. Han gikk deretter inn i militæret i to år. Halvveis gjennom 1956-sesongen signerte han med Cleveland Browns, som trenge en reservequarterback for Babe Parilli etter at George Ratterman hadde blitt skadet. Da Parilli fikk skulderen ut av ledd stilte O’Connell fra start i sesongens fem siste kamper. Han kastet fire touchdowns og åtte interceptions med 551 yards, og vant tre av de fem kampene.

I 1957 ble han utvalgt til Pro Bowl etter å ha gått 7–1–1 som starter, og ledet Browns til tittelen i Eastern Conference sammen med nykommeren Jim Brown; O’Connell hadde 1 229 pasningsyards for ni touchdowns og åtte interceptions. I sesongens nest siste kamp pådro seg en bruddskade i leggen, men valgte å ta smertestillende for å spille i NFL Championship Game mot Detroit Lions. O’Connell fullførte 4 av åtte pasninger for 61 yards og to interceptions før han ble erstattet med Milt Plum. Browns tapte kampen 59-14.

Han la opp året etter, men var tilbake i idretten i 1960 i American Football League. O’Connell var den første startende quarterbacken i Buffalo Bills’ historie i lagets kamp mot New York Titans den 11. september. Han fullførte kun to av ti pasningsforsøk for 37 yards og en interception da Bills tapte 27-3. Han spilte for Bills i 1960 og 1961 med totalt syv kamper som starter (og kun én seier), og kastet totalt syv touchdowns og 14 interceptions før han igjen la opp. Etter spillerkarrieren fant han en jobb som investor i Boston. I 1968 ble han tilbudt jobben som Cincinnati Bengals’ første offensive coordinator, men takket nei til tilbudet.

## Trenerkarriere
O’Connell var den 18. hovedtreneren i amerikansk fotball for Drake University i Des Moines i Iowa, en stilling han holdt ut 1959-sesongen. Laget gikk 2–7 med O’Connell som hovedtrener.

## Resultater som hovedtrener

## Privat liv
Mot slutten av livet levde O’Connell i Cohasset i Massachusetts sammen med sin kone, som han hadde fem sønner med. Han var engasjert i byggingen av flere innendørs skøytebaner i delstaten, og sønnene Mike og Tim spilte ishockey på profesjonelt nivå. Han døde i Delray Beach i Florida den 20. mars 2014.

## Referanser


## Eksterne lenker
*